


 (Návrh)

ZÁKON

z ... 2026,

ktorým sa mení a dopĺňa zákon č. 161/2015 Z. z. Civilný mimosporový poriadok 
v znení neskorších predpisov a ktorým sa menia a dopĺňajú niektoré zákony


Národná rada Slovenskej republiky sa uzniesla na tomto zákone:

Čl. I

Zákon č. 161/2015 Z. z. Civilný mimosporový poriadok v znení zákona č. 137/2019 Z. z., zákona č. 390/2019 Z. z., zákona č. 68/2021 Z. z., zákona č. 108/2022 Z. z., zákona č. 150/2022 Z. z., zákona č. 338/2022 Z. z., zákona č. 398/2022 Z. z., zákona č. 466/2022 Z. z., zákona č. 8/2023 Z. z., zákona č. 309/2023 Z. z., zákona č. 298/2024 Z. z. a zákona č. 29/2026 Z. z. sa mení a dopĺňa takto:

1. V § 3 ods. 7 sa slovo „uskutoční“ nahrádza slovami „môže z vážnych dôvodov na žiadosť účastníka podanú spolu s odvolaním alebo s vyjadrením k odvolaniu uskutočniť“. 

2. V § 6 ods. 1 sa slovo „účastníkov“ nahrádza slovami „navrhovateľa; ďalšieho účastníka upovedomí len vtedy, ak mu už bol doručený návrh na začatie konania alebo uznesenie o začatí konania“. 

3. V § 6a ods. 1 sa za slovo „jeho“ vkladá slovo „maloletých“. 

4. V § 6a odsek 2 znie:
„(2) Návrh na začatie konania vo veciach podľa odseku 1 sa na miestne príslušnom súde prideľuje náhodným výberom, ak 
a) nemožno postupovať podľa odseku 1 z dôvodu zmeny v obsadení súdu sudcami alebo
b) sa sudcovi podľa odseku 1 zmení agenda, ktorá tvorí prevažujúci obsah jeho rozhodovacej činnosti.“.

5. V § 6a ods. 3 sa na konci pripája táto veta: „Pridelením veci podľa predchádzajúcej vety sa sudca, ktorý rozhoduje v konaní o nariadenie neodkladného opatrenia, nestáva zákonným sudcom na konanie podľa odseku 1.“.  

6. V § 13 ods. 2 sa slovo „a“ nahrádza slovom „alebo“. 

7. Za § 15 sa vkladá § 15a, ktorý vrátane nadpisu znie:

„§ 15a
Vykonávanie výsluchu prostredníctvom videokonferencie 
alebo iných prostriedkov komunikačnej technológie

[bookmark: _GoBack](1) Ak je osoba vyslúchaná prostredníctvom videokonferencie alebo iných prostriedkov komunikačnej technológie, upovedomí sa vhodným spôsobom o čase a mieste výsluchu aj jej zákonný zástupca, zástupca alebo procesný opatrovník, a to aspoň päť pracovných dní pred výsluchom.

(2) Totožnosť vyslúchanej osoby overí poverený zamestnanec súdu alebo poverený zamestnanec dožiadaného súdu. Osoba, ktorá overila totožnosť, je počas výsluchu vždy prítomná v mieste, kde sa nachádza vyslúchaná osoba. O overení totožnosti vyslúchanej osoby a vykonaní výsluchu sa vyhotoví písomný záznam, ktorý podpíše osoba, ktorá overila totožnosť vyslúchanej osoby; písomný záznam je súčasťou spisu.

(3) Osoba, ktorá vykonáva výsluch, poučí vyslúchanú osobu pred začiatkom výsluchu o spôsobe vedenia výsluchu.“.

8. Za § 30 sa vkladá § 30a, ktorý znie:
 
„§ 30a

(1) V konaní vo veciach starostlivosti súdu o maloletých, v ktorom môžu rodičia uzavrieť dohodu, a v konaní o výkon rozhodnutia vo veciach maloletých môže súd vykonať informatívne stretnutie rodičov, ktorého účelom je najmä vedenie rodičov k prevzatiu rodičovskej zodpovednosti, využitiu odbornej pomoci a k uzavretiu dohody rodičov.

(2) Informatívne stretnutie rodičov vedie vyšší súdny úradník-koordinátor, ak si jeho vedenie nevyhradil sudca. Ak je to potrebné, informatívneho stretnutia rodičov sa zúčastňuje aj psychológ (§ 122a) a procesný opatrovník, ak bol ustanovený.“.

9. V § 34 sa za prvú vetu vkladá nová druhá veta, ktorá znie: „V konaniach podľa tohto zákona, ktoré možno začať aj bez návrhu a v konaní o návrat maloletého do cudziny pri neoprávnenom premiestnení alebo zadržaní, sa nepoužijú ani ustanovenia § 167 ods. 3 a 4 a § 374 Civilného sporového poriadku.“. 

10. V § 41 sa na konci pripájajú tieto vety: „Ak postup podľa prechádzajúcej vety nie je možný, súd na vyhlásenie rozsudku odročí pojednávanie najdlhšie na 15 pracovných dní. Ak súd odročil pojednávanie podľa prvej vety, súd doručí rozsudok prítomným účastníkom na pojednávaní, na ktorom bol rozsudok vyhlásený; neprítomným účastníkom ho odošle najneskôr do troch dní. Ustanovenia Civilného sporového poriadku o odročení pojednávania sa v tomto prípade nepoužijú.“.

11. V § 42 sa za slová „do 15“ vkladá slovo „pracovných“. 

12. V § 44 sa za slovo  „o“ vkladá slovo „bežnom“ a na konci sa pripája táto veta: „Za bežné výživné sa považuje výživné splatné po vykonateľnosti rozsudku.“. 

13. Doterajší text § 44 sa označuje ako odsek 1 a dopĺňa sa odsekom 2, ktorý znie:
„(2) Ak hrozí nebezpečenstvo ťažko nahraditeľnej alebo značnej škody alebo inej ujmy, v konaní vo veciach starostlivosti súdu o maloletých, ktoré možno začať aj bez návrhu, a v konaní o ustanovení opatrovníka podľa § 272 môže súd aj bez návrhu vo výroku rozhodnutia vysloviť, že rozhodnutie alebo jeho časť je vykonateľné doručením.“.

14. V § 58 ods. 1 sa vypúšťajú slová „a o výške“ a na konci sa pripája táto veta: „Ak o výške náhrady trov konania nerozhodne súd v rozhodnutí, ktorým sa konanie končí, rozhodne o nej do 60 dní po právoplatnosti rozhodnutia, ktorým sa konanie končí, vyšší súdny úradník uznesením.“.

15. V § 69 sa za slovo „komisárom“ vkladajú slová „okrem uznesenia, ktorým sa upravuje vedenie konania,“. 

16. V § 75 sa vypúšťajú slová „a proti právoplatnému uzneseniu v konaní o návrat maloletého do cudziny vo veciach neoprávneného premiestnenia alebo zadržania“.

17. § 112 vrátane nadpisu znie:

„§ 112
Miestna príslušnosť súdu

(1) Na konanie vo veciach starostlivosti súdu o maloletých je miestne príslušný súd, v ktorého obvode má maloletý v čase začatia konania bydlisko určené dohodou rodičov alebo iným zákonným spôsobom.

(2) Miestna príslušnosť na konania vo veciach starostlivosti súdu o maloletých sa posudzuje podľa okolností v čase doručenia návrhu na začatie konania na súd alebo v čase vydania uznesenia o začatí konania. Ak na súde prebieha konanie vo veciach starostlivosti súdu o maloletých, až do jeho právoplatného skončenia je tento súd miestne príslušný na rozhodovanie o všetkých veciach starostlivosti súdu o maloletých týkajúcich sa tohto maloletého.    

(3) Ak ide o maloletého, ktorý nemá v Slovenskej republike bydlisko určené podľa odseku 1, a na konanie vo veciach starostlivosti súdu o maloletých má súd právomoc podľa osobitného predpisu, je na konanie miestne príslušný súd, ktorý je s ohľadom na záujem maloletého a okolnosti prípadu vhodný na prejednanie veci.

(4) Ak sa počas konania zákonným spôsobom zmenia okolnosti, podľa ktorých sa posudzuje miestna príslušnosť, môže súd preniesť svoju príslušnosť na iný súd, ak to vyžaduje záujem maloletého. Ak tento súd nesúhlasí s prenesením príslušnosti, rozhodne jeho nadriadený súd; zmena bydliska maloletého z dôvodu umiestnenia maloletého v zariadení na základe rozhodnutia súdu podľa § 111 písm. l) až n) nie je dôvodom na zmenu miestnej príslušnosti súdu.“. 

18. Doterajší text § 113 sa označuje ako odsek 1 a dopĺňa sa odsekom 2, ktorý znie: 
„(2) Ak sa podá návrh na nariadenie neodkladného opatrenia podľa § 365 alebo § 367 ods. 2 na súd, ktorý nie je miestne príslušný a v ktorého obvode sa maloletý zdržuje, súd postúpi vec miestne príslušnému súdu až potom, čo rozhodne o návrhu na nariadenie neodkladného opatrenia.“.  

19. Za § 116 sa vkladá § 116a, ktorý znie: 

„§ 116a

V konaní podľa § 111 písm. a) až d), písm. h) až písm. k), ak rodičia predložia spoločný návrh na schválenie dohody rodičov, ak sa jeden z rodičov pripojí k návrhu dohody, ak dôjde k uzavretiu dohody rodičov na informatívnom stretnutí rodičov alebo ak rodičia predložia spoločný návrh na schválenie právneho úkonu maloletého, je maloleté dieťa zastúpené zákonným zástupcom, a ak sú nimi rodičia, tak oboma z nich; ustanovenia § 38 a § 116 tým nie sú  dotknuté. Súd maloletému ustanoví procesného opatrovníka, ak zistí, že dochádza k rozporu záujmov medzi rodičmi a maloletým, navzájom medzi maloletými deťmi tých istých rodičov, a ak si to vyžaduje záujem maloletého.“.

20. § 117 znie:

„§ 117

(1) Ak treba maloletému ustanoviť procesného opatrovníka, súd na návrh ustanoví za procesného opatrovníka najmä fyzickú osobu z rodinného, školského alebo iného prostredia maloletého, ktorá požíva dôveru maloletého, ktorá je spôsobilá na právne úkony v plnom rozsahu a ktorá s ustanovením za procesného opatrovníka súhlasí. Ak nemožno ustanoviť procesného opatrovníka podľa predchádzajúcej vety, súd ustanoví za procesného opatrovníka najmä
a) advokáta,
b) Centrum právnej pomoci, ak ide najmä o konanie podľa § 111 písm. l) až p),  
c) Centrum pre medzinárodnoprávnu ochranu detí a mládeže v konaní o návrat maloletého do cudziny pri neoprávnenom premiestnení alebo zadržaní, 
d) orgán sociálnoprávnej ochrany detí a sociálnej kurately; to neplatí v konaní, ktoré sa začalo na návrh orgánu sociálnoprávnej ochrany detí a sociálnej kurately, a v konaní podľa § 111 písm. i).

(2) Subjekt podľa odseku 1 možno ustanoviť za procesného opatrovníka len vtedy, ak je u neho predpoklad, že bude konať v súlade so záujmami maloletého.“.

21. Doterajší text § 122 sa označuje ako odsek 1 a dopĺňa sa odsekom 2, ktorý znie:
„(2) Písomné vyhotovenie rozsudku, ktorým súd schválil dohodu rodičov, nemusí obsahovať odôvodnenie.“. 

22. Za § 122 sa vkladá § 122a, ktorý znie:

„§ 122a

V konaniach vo veciach starostlivosti súdu o maloletých vrátane výkonu rozhodnutia v týchto veciach súd môže využívať podpornú psychologickú činnosť psychológa, ktorým je zamestnanec krajského súdu určený rozvrhom práce pre obvod tohto krajského súdu; ustanovenie § 59 Civilného sporového poriadku sa použije primerane.“. 

23. V § 127 prvej vete sa na konci pripájajú tieto slová: „alebo v Európskej únii“ a na konci sa pripájajú tieto vety: „Ak navrhovateľ podľa predchádzajúcej vety adresu na doručovanie neuvedie, súd doručuje písomnosti tomuto navrhovateľovi oznámením na úradnej tabuli súdu a na webovej stránke príslušného súdu. Písomnosť sa považuje po 15 dňoch od zverejnenia oznámenia za doručenú, a to aj vtedy, ak sa adresát o tom nedozvie.“.

24. V § 130 ods. 1 sa za slovo „maloletého“ vkladajú slová „najmä, opatrenia na zabránenie tomu, aby maloletý opustil územie štátu bez súhlasu súdu, a na zabránenie narušeniu osobných väzieb medzi maloletým a navrhovateľom.“ a na konci sa pripája táto veta: „Odvolanie proti uzneseniu, ktorým bolo nariadené vhodné opatrenie na zabezpečenie podmienok pre návrat maloletého nie je prípustné.“.

25. Za § 134 sa vkladá § 134a, ktorý znie:

„§ 134a

(1) Na návrh osoby, ktorá žiada podľa medzinárodnej zmluvy o návrat maloletého, ktorý má obvyklý pobyt v Slovenskej republike a ktorý bol premiestnený do cudziny alebo je v cudzine zadržiavaný, súd vydá rozhodnutie o tom, že navrhovateľ má rodičovské práva a povinnosti, podľa ktorých sa zmena bydliska dieťaťa do cudziny nemala uskutočniť bez jeho súhlasu, pričom tento súhlas neudelil a jeho súhlas nebol nahradený rozhodnutím súdu.

(2) Návrh musí obsahovať vyhlásenie o tom, že navrhovateľ mal v čase premiestnenia alebo zadržania dieťaťa rodičovské práva a povinnosti, podľa ktorých sa zmena bydliska dieťaťa do cudziny nemala uskutočniť bez jeho súhlasu a tento súhlas neudelil, pričom jeho súhlas nebol nahradený rozhodnutím súdu. K návrhu musia byť pripojené všetky rozhodnutia týkajúce sa úpravy rodičovských práv a povinností k dieťaťu. Ak je to potrebné, súd si môže od navrhovateľa vyžiadať ďalšie údaje potrebné na vydanie rozhodnutia.

(3) Súd vydá rozhodnutie bez zbytočného odkladu na základe písomných podkladov a na základe existujúceho právneho stavu bez nariadenia pojednávania. Účastníkom konania je navrhovateľ.

(4) Proti rozhodnutiu súdu podľa odseku 3 nie je prípustný opravný prostriedok. Zamietnutie návrhu nebráni podaniu nového návrhu, ak navrhovateľ uvedie nové skutočnosti rozhodujúce pre posúdenie jeho rodičovských práv a povinností.

(5) Ustanovenia odsekov 1 až 4 sa použijú aj na vydanie osvedčenia o právnom postavení a o rozsahu oprávnení nositeľa rodičovských práv a povinností alebo inej osoby, ktorej sa zverila ochrana osoby alebo majetku dieťaťa podľa medzinárodnej zmluvy, ktorou je Slovenská republika viazaná.“.

26. V § 138 ods. 3 sa za slovom „povinností“ vypúšťa čiarka a slová „ak sú pozbavení spôsobilosti na právne úkony v plnom rozsahu“.

27. V § 139 prvej vete sa slovo „Súd“ nahrádza slovami „Ak je to potrebné, súd“. 

28. V § 144 ods. 2 sa vypúšťajú slová „alebo ak sú pozbavení spôsobilosti na právne úkony v plnom rozsahu“. 

29. V § 160 ods. 1 sa na konci pripájajú tieto slová: „v konaní o dedičstve“.

30. V § 161 ods. 1 sa na konci pripája táto veta: „Poverenie podľa predchádzajúcej vety sa vzťahuje aj na vydanie opravného uznesenia a európskeho osvedčenia o dedičstve.“. 

31. V § 161 sa odsek 2 dopĺňa písmenami e) a f), ktoré znejú:
„e) konanie o spornej pohľadávke po nariadení likvidácie dedičstva,
f) úkony súdu prvej inštancie v odvolacom konaní.“.  

32. V § 186 ods. 1 sa na konci bodka nahrádza čiarkou a pripájajú sa tieto slová: „ako aj uznesenia, ktorým súd odvolal správcu dedičstva“.

33. V § 187 ods. 2 sa slová „ktorí sú známi a ktorých pobyt je známy“ nahrádzajú slovami „s ktorými súd konal“.

34. V § 188 ods. 2 sa na konci pripájajú tieto slová: „alebo konanie zastaví a majetok pripadá štátu na základe rozhodnutia súdu o zastavení konania ku dňu smrti poručiteľa“.

35. V § 188 ods. 3 sa slová „ktorí sú známi a ktorých pobyt je známy“ nahrádzajú slovami „s ktorými súd konal“.

36. § 194 sa dopĺňa odsekom 4, ktorý znie:
„(4) Za spor o dedičské právo sa považuje aj spor o započítanie daru.“. 

37. V § 207 ods. 3 sa vypúšťa prvá veta. 

38. § 207 sa dopĺňa odsekom 5, ktorý znie:
„(5) Speňažením zaťaženého majetku poručiteľa zanikajú zabezpečovacie práva zabezpečeného veriteľa a všetky neskoršie zabezpečovacie práva.“.

39. V § 208 ods. 2 sa slová „vzťahuje aj“ nahrádzajú slovom „nevzťahuje“.

40. § 208 sa dopĺňa odsekom 3, ktorý znie:
„(3) Z výťažku speňaženia majetku sa postupne uspokoja pohľadávky v nasledovnom poradí:
a) primerané náklady spojené s pohrebom poručiteľa,
b) trovy dedičského konania,
c) výživné na maloleté dieťa ku dňu smrti poručiteľa,
d) pohľadávky zabezpečené záložným právom podľa poradia rozhodujúceho pre ich uspokojenie,
e) ostatné pohľadávky.“.

41. V § 209 sa pred doterajší text vkladá odsek 1, ktorý znie:
„(1) Likvidácia sa končí právoplatnosťou uznesenia podľa § 207 ods. 4 alebo právoplatnosťou uznesenia podľa § 208 ods. 1. Ak nezostal po právoplatnom skončení likvidácie prebytok, konanie o dedičstve je skončené právoplatnosťou skončenia likvidácie.“. 

Doterajší text sa označuje ako odsek 2.

42. V § 209 ods. 2 sa vypúšťajú slová „proti dedičom“. 

43. Doterajší text § 231 sa označuje ako odsek 1 a dopĺňa sa odsekom 2, ktorý znie:
„(2) Ak je pre platnosť právneho úkonu, ktorý urobil zákonný zástupca za osobu, ktorej spôsobilosť na právne úkony je obmedzená, potrebné schválenie súdu, súd ho schváli, ak je to v jej záujme.“.

44. V § 232 a § 252 sa na konci bodka nahrádza bodkočiarkou a pripájajú sa tieto slová: „§ 112 ods. 2 a 4 sa použije primerane.“. 

45. V § 240 ods. 1 sa za slovo „Súd“ vkladajú slová „aj bez nariadenia pojednávania“.

46. V § 240 ods. 3 sa slovo „Rozhodnutie“ nahrádza slovami „Ak odsek 4 neustanovuje inak, rozhodnutie“. 

47. § 240 sa dopĺňa odsekom 4, ktorý znie:
„(4) Súd môže rozhodnúť, že upustí od doručenia rozhodnutia o spôsobilosti na právne úkony, ak by doručenie mohlo byť na ujmu zdravotného stavu adresáta alebo ak adresát nie je schopný význam rozhodnutia pochopiť.“.

48. V § 243 ods. 2 sa na konci pripája táto veta: „Vzhliadnuť osobu, o ktorej spôsobilosti sa koná, možno aj prostredníctvom videokonferenčného zariadenia; § 15a sa použije primerane.“.

49. § 244 znie:

„§ 244

(1) Súd v konaní ustanoví znalca. 

(2) Súd môže v konaní vyslúchnuť znalca.

(3) Ak o to požiada osoba, o ktorej spôsobilosti sa koná alebo jej opatrovník, súd vyslúchne znalca vždy.“.

50. V § 248 ods. 2 sa na konci pripája táto veta: „Súd môže aj bez návrhu vo výroku rozhodnutia vysloviť, že rozhodnutie vo výroku o ustanovení opatrovníka je vykonateľné doručením.“.

51. V § 253 ods. 2 sa na konci bodka nahrádza bodkočiarkou a pripájajú sa tieto slová: „obmedzenie umiestneného vo voľnom pohybe alebo styku s vonkajším svetom bez ohľadu na to, či boli použité obmedzovacie prostriedky sa považuje za prevzatie umiestneného bez jeho informovaného súhlasu.“. 

52. V § 260 ods. 2 sa na konci pripája táto veta: „Vzhliadnuť umiestneného, možno aj prostredníctvom videokonferenčného zariadenia; § 15a sa použije primerane.“.

53. V § 262 odsek 2 znie:
„(2) Ak odsek 3 neustanovuje inak, súd vydá uznesenie do piatich dní od obmedzenia osobnej slobody umiestneného.“.

54. V § 262 sa za odsek 2 vkladá nový odsek 3, ktorý znie:
„(3) Súd vydá uznesenie do 30 dní od obmedzenia osobnej slobody umiestneného, ak umiestnenie netrvá alebo ak umiestnený udelil dodatočný informovaný súhlas.“. 

Doterajší odsek 3 sa označuje ako odsek 4. 

55. V § 262 odsek 4 znie:
„(4) Súd doručí uznesenie podľa odseku 2 umiestnenému a zdravotníckemu zariadeniu do 24 hodín od jeho vydania, najneskôr však do piatich dní od obmedzenia osobnej slobody. Súd doručí uznesenie podľa odseku 3 umiestnenému a zdravotníckemu zariadeniu do 24 hodín od jeho vydania.“.

56. V § 274 ods. 1 sa na konci pripája táto veta: „Súd môže rozhodnúť bez nariadenia pojednávania.“.

57. V § 304 sa vypúšťa písmeno i).

Doterajšie písmená j) a k) sa označujú ako písmená i) a j).

59. V § 306 sa slovo „k)“ nahrádza slovom „j)“.

59. V § 309c druhej vete sa na konci bodka nahrádza bodkočiarkou a pripájajú sa tieto slová: „to platí aj v prípade, ak spoločnosť vstúpila do likvidácie pred rozhodnutím súdu o jej výmaze z obchodného registra a ustanovený likvidátor po skončení likvidácie podal návrh na výmaz spoločnosti z obchodného registra.“.

60. § 359 vrátane nadpisu znie:

„§ 359
Súdna úschova
 
(1) Ak súd prijíma do úschovy veci v prípadoch ustanovených osobitným predpisom alebo náhradu za vyvlastnenie podľa osobitného predpisu, alebo inú obdobnú náhradu, ak tak ustanovuje osobitný predpis, postupuje sa podľa ustanovení osobitného predpisu, a ak ho niet, postupuje sa podľa ustanovení tejto hlavy, a to primerane podľa povahy úschovy a jej účelu.

(2) Ak súd prijíma do úschovy veci podľa odseku 1 alebo náhrady podľa odseku 1, vydá tomu, kto vec alebo náhradu do úschovy súdu ukladá, potvrdenie.“.

61. Za § 360 sa vkladá § 360a, ktorý znie:

„§ 360a

Opakovaný návrh na nariadenie neodkladného opatrenia, ktorý celkom zjavne slúži na zneužitie práva alebo na svojvoľné a bezúspešné uplatňovanie alebo bránenie práva, súd môže odmietnuť.“.

62. V § 365 ods. 1 sa za slovo „súd“ vkladajú slová „bez návrhu alebo na návrh orgánu sociálnoprávnej ochrany detí a sociálnej kurately“. 

63. § 365 sa dopĺňa odsekom 9, ktorý znie:
„(9) Odvolací súd rozhodne o odvolaní bezodkladne po predložení veci odvolaciemu súdu, najneskôr do 30 dní od predloženia veci odvolaciemu súdu.“. 

64. V § 367 ods. 1 sa slová „nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti“ nahrádzajú slovami „dočasne zveriť maloletého do osobnej starostlivosti jedného z rodičov, do striedavej osobnej starostlivosti oboch rodičov alebo do starostlivosti fyzickej osoby alebo právnickej osoby, ktorú súd určí v uznesení“.

65. V § 367 odsek 2 znie:
„(2) Neodkladným opatrením môže súd na návrh orgánu sociálnoprávnej ochrany detí a sociálnej kurately alebo aj bez návrhu nariadiť, aby ten, kto má maloletého pri sebe, maloletého dočasne odovzdal do starostlivosti toho, koho označí súd; orgán sociálnoprávnej ochrany detí a sociálnej kurately môže podať taký návrh iba ak má byť maloletý dočasne odovzdaný do starostlivosti právnickej osoby, ktorú určí súd v uznesení. Ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí  zároveň čas trvania neodkladného opatrenia, a to najdlhšie na šesť mesiacov.“.

66. V § 367 ods. 3 až 6 sa za slová „neodkladného opatrenia“ vkladajú slová „podľa odseku 2“.

67. V § 367 ods. 7 sa za slovo „Súd“ vkladajú slová „aj bez návrhu“ a za slová „neodkladné opatrenie“ sa vkladajú slová „podľa ods. 2“.

68. V § 367 ods. 8 sa za slová „neodkladného opatrenia“ vkladajú slová „podľa odseku 2 “.

69. § 367 sa dopĺňa odsekom 9, ktorý znie:
„(9) Odvolací súd rozhodne o odvolaní bezodkladne po predložení veci odvolaciemu súdu, najneskôr do 30 dní od predloženia veci odvolaciemu súdu.“. 

70. § 374 znie:

„§ 374

Súd na prejednanie veci môže nariadiť pojednávanie.“.

71. V § 377 ods. 1 sa slová „šiestich mesiacov“ nahrádzajú slovami „troch mesiacov“.

72. V § 378 ods. 1 sa na konci pripája táto veta: „Na tento účel môže tiež vykonať informatívne stretnutie rodičov.“.

73. § 382 znie:

„§ 382

(1) Ak výzva súdu na dobrovoľné splnenie povinnosti zostane bezvýsledná, súd môže uložiť povinnému pokutu do 1 000 eur. 

(2) Doručením uznesenia o uložení pokuty povinnému začína plynúť nová lehota 10 dní na dodatočné splnenie pôvodne uloženej povinnosti. Po uplynutí lehoty podľa predchádzajúcej vety je súd povinný najskôr do piatich pracovných dní zistiť u oprávneného, či došlo k splneniu povinnosti.  

(3) Ak povinný napriek uloženiu pokuty dodatočne nesplní povinnosť v lehote podľa odseku 2, súd môže uložiť pokutu aj opakovane za každé porušenie povinnosti vyplývajúcej z rozhodnutia a to v lehote nie kratšej ako 10 dní odo dňa, kedy sa súd dozvie, že nedošlo k splneniu povinnosti.“.

74. § 383 sa dopĺňa odsekmi 3 až 6, ktoré znejú:
(3) Ak výzva súdu na dobrovoľné splnenie povinnosti zostane bezvýsledná a ak je to vhodné a primerané, súd najmä s ohľadom na význam pôvodne uloženej povinnosti môže okrem rozhodnutia o zastavení výplaty podľa odseku 1 rozhodnúť o uložení týchto opatrení:
a) zadržanie vodičského preukazu alebo
b) zadržanie osvedčenia o evidencii vozidla časť I alebo časť II (ďalej len „osvedčenie o evidencii vozidla“).

(4) Opatrenia podľa odseku 3 nemožno uložiť voči 
a) osobe, u ktorej sa preukáže, že podstatná časť príjmov tejto osoby je priamo podmienená držbou vodičského preukazu alebo držbou osvedčenia o evidencii vozidla,
b) osobe s ťažkým zdravotným postihnutím.

(5) Ak povinný začal dobrovoľne plniť, súd bezodkladne rozhodne o zrušení uložených opatrení podľa odseku 3. 

(6) Rozhodnutie o uložení opatrenia podľa odseku 3 alebo o jeho zrušení bezodkladne doručí orgánu Policajného zboru príslušnému podľa miesta pobytu povinného.“.

75. V § 384 ods. 1 sa na konci pripája táto veta: „Súd uskutoční výkon rozhodnutia vždy, ak povinný napriek dvom pokutám uloženým podľa § 382 dobrovoľne nesplní uloženú povinnosť.“.

76. V § 386 odsek 2 znie:
„(2) Sudca je oprávnený poveriť vyššieho súdneho úradníka zabezpečením odňatia maloletého. Poverený vyšší súdny úradník má pri výkone rozhodnutia rovnaké oprávnenia podľa tohto zákona ako sudca.“.

77. V § 389 odsek 1 znie:
„(1) Súd môže aj bez návrhu odložiť výkon rozhodnutia, ak sa povinný bez svojej viny ocitol prechodne v takom postavení, že by neodkladný výkon rozhodnutia mohol mať pre neho alebo pre maloletého zvlášť nepriaznivé následky a oprávnený by nebol odkladom výkonu rozhodnutia vážne poškodený. Súd môže aj bez návrhu odložiť výkon rozhodnutia aj vtedy, ak možno očakávať, že výkon rozhodnutia bude zastavený.“. 

78. § 389 sa dopĺňa odsekom 4, ktorý znie:
„(4) O odklade výkonu rozhodnutia sa rozhoduje uznesením, ktoré je vykonateľné doručením. Proti tomuto uzneseniu je prípustné odvolanie.“.

79. V § 390 ods. 1 sa za písmeno f) vkladá nové písmeno g), ktoré znie:
„g) maloletý starší ako 15 rokov vyjadrí nesúhlas s výkonom rozhodnutia o úprave styku a tento jeho nesúhlas súd po posúdení všetkých okolností vyhodnotí ako v súlade s jeho najlepším záujmom,“.

Doterajšie písmeno g) sa označuje ako písmeno h).  

80. Za § 396d sa vkladá § 396e, ktorý vrátane nadpisu znie:

„§ 396e
Prechodné ustanovenia
k úpravám účinným od 1. júla 2027

(1) Konania začaté a právoplatne neskončené do 30. júna 2027 sa dokončia podľa tohto zákona v znení účinnom do 30. júna 2027.

(2) Ustanovenia § 382 až 384 v znení účinnom od 1. júla 2027 sa v konaní, ktoré nie je právoplatne skončené do 30. júna 2027, použijú. 

(3) Ustanovenie § 112 v znení účinnom od 1. júla 2027 sa v konaní, ktoré nie je právoplatne skončené do 30. júna 2027, nepoužije.

(3) Konanie o žalobe na obnovu konania proti právoplatnému uzneseniu v konaní o návrat maloletého do cudziny vo veciach neoprávneného premiestnenia alebo zadržania začaté do 30. júna 2027 sa dokončí podľa tohto zákona v znení účinnom do 30. júna 2027.“.
 
Čl. II

Zákon Slovenskej národnej rady č. 71/1992 Z. z. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z. z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/2012 Z. z., nálezu Ústavného súdu Slovenskej republiky č. 297/2012 Z. z., zákona č. 64/2013 Z. z., zákona č. 125/2013 Z. z., zákona č. 347/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 253/2015 Z. z., zákona č. 267/2015 Z. z., zákona č. 273/2015 Z. z., zákona č. 390/2015 Z. z., zákona č. 402/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 307/2016 Z. z., zákona č. 342/2016 Z. z., zákona č. 2/2017 Z. z., zákona č. 54/2017 Z. z., zákona č. 141/2017 Z. z., zákona č. 152/2017 Z. z., zákona č. 238/2017 Z. z., zákona č. 52/2018 Z. z., zákona č. 345/2018 Z. z., zákona č. 211/2019 Z. z., zákona č. 216/2019 Z. z., zákona č. 384/2019 Z. z., zákona č. 390/2019 Z. z., zákona č. 68/2021 Z. z., zákona č. 395/2021 Z. z., zákona č. 403/2021 Z. z., zákona č. 111/2022 Z. z., zákona č. 325/2022 Z. z., zákona č. 192/2023 Z. z., zákona č. 201/2023 Z. z., zákona č. 261/2023 Z. z., zákona č. 530/2023 Z. z., zákona č. 289/2024 Z. z., zákona č. 292/2025 Z. z., zákona č. 29/2026 Z. z. a zákona č. 69/2026 Z. z. sa dopĺňa takto:

1. § 4 sa dopĺňa odsekom 6, ktorý znie:
„(6) Oslobodenie podľa odseku 1 písm. a) sa nevzťahuje na konanie o opakovanom návrhu na nariadenie neodkladného opatrenia v konaní vo veciach starostlivosti súdu o maloletých vrátane výkonu rozhodnutia vo veciach maloletých, ak súd návrh odmietol podľa § 360a  Civilného mimosporového poriadku.“.

2. V sadzobníku súdnych poplatkov sa položka 1 dopĺňa písmenom h), ktoré znie:
	„h) z opakovaného návrhu na nariadenie neodkladného opatrenia v konaní vo veciach starostlivosti súdu o maloletých vrátane výkonu rozhodnutia vo veciach maloletých, ak súd návrh odmietol podľa § 360a  Civilného mimosporového poriadku
	




66 eur.“.



Čl. III

Zákon č. 549/2003 Z. z. o súdnych úradníkoch v znení zákona č. 757/2004 Z. z., zákona č. 517/2008 Z. z., zákona č. 33/2011 Z. z., zákona č. 78/2015 Z. z., zákona č. 125/2016 Z. z., zákona č. 307/2016 Z. z., zákona č. 315/2016 Z. z., zákona č. 177/2018 Z. z., zákona č. 396/2019 Z. z., zákona č. 211/2021 Z. z., zákona č. 338/2022 Z. z., zákona č. 29/2026 Z. z. a zákona č. 166/2026 Z. z. sa mení a dopĺňa takto:

1. Poznámka pod čiarou k odkazu 1 znie:
„1) Zákon č. 55/2017 Z. z. o štátnej službe a o zmene a doplnení niektorých zákonov.“.  

2. V § 2 ods. 4 druhá a tretia veta znejú: „Bezúhonnosť sa preukazuje odpisom registra trestov pre vybrané povolania a civilný proces;  na tento účel je fyzická osoba povinná poskytnúť údaje potrebné na vyžiadanie tohto odpisu. Údaje podľa prechádzajúcej vety oprávnená osoba bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie odpisu registra trestov pre vybrané povolania a civilný proces.“ a vypúšťa sa  štvrtá veta. 

3. Poznámky pod čiarou k odkazom 4 a 4a sa vypúšťajú.

4. V § 3 ods. 1 sa na konci pripája táto veta: „Vyšší súdny úradník-koordinátor je oprávnený vykonávať úkony v civilnom procese v rozsahu ustanovenom týmto zákonom a Civilným mimosporovým poriadkom; ak funkcia vyššieho súdneho úradníka-koordinátora nie je obsadená, úlohy vyššieho súdneho úradníka-koordinátora plní vyšší súdny úradník.“. 

5. V § 5 ods. 1 písmeno d) znie:
„d) v konaní o výkon rozhodnutia o výchove maloletých detí,“.

6. Doterajší text § 7 sa označuje ako odsek 1 a dopĺňa sa odsekom 2, ktorý znie:
„(2) Vyšší súdny úradník-koordinátor v civilnom procese vykonáva informatívne stretnutie rodičov v konaní vo veciach starostlivosti súdu o maloletých a úkony spojené s informatívnym stretnutím rodičov.“. 

7. Poznámka pod čiarou k odkazu 14 znie: 
„14) § 82 ods. 1 písm. f) zákona č. 55/2017 Z. z. o štátnej službe a o zmene a doplnení niektorých zákonov.“.  

Čl. IV

Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., zákona č. 327/2005 Z. z., zákona č. 331/2007 Z. z., zákona č. 297/2008 Z. z., zákona č. 451/2008 Z. z., zákona č. 304/2009 Z. z., zákona č. 136/2010 Z. z., zákona č. 332/2011 Z. z., zákona č. 335/2012 Z. z., zákona č. 339/2013 Z. z., zákona č. 440/2015 Z. z., zákona č. 125/2016 Z. z., zákona č. 18/2018 Z. z., zákona č. 177/2018 Z. z., zákona č. 36/2019 Z. z., zákona č. 83/2019 Z. z., zákona č. 423/2020 Z. z. a zákona č. 29/2026 Z. z. sa mení a dopĺňa takto:

V § 87 sa za odsek 2 vkladá nový odsek 3, ktorý znie:
„(3) Komora vedie zoznam advokátov, ktorých môže predseda senátu alebo sudca ustanoviť za procesného opatrovníka maloletému podľa osobitného predpisu. Komora zapíše alebo vyčiarkne advokáta z tohto zoznamu na jeho žiadosť. Podrobnosti o splnení odborných predpokladov určí predpis komory.“.

Doterajší odsek 3 sa označuje ako odsek 4. 

Čl. V

Zákon č. 36/2005 Z. z. o rodine a o zmene a doplnení niektorých zákonov v znení uznesenia Ústavného súdu Slovenskej republiky č. 297/2005 Z. z., nálezu Ústavného súdu Slovenskej republiky č. 615/2006 Z. z., zákona č. 201/2008 Z. z., zákona č. 217/2010 Z. z., nálezu Ústavného súdu Slovenskej republiky č. 290/2011 Z. z., zákona č. 125/2013 Z. z., zákona č. 124/2015 Z. z., zákona č. 175/2015 Z. z., zákona č. 125/2016 Z. z., zákona č. 2/2017 Z. z., zákona č. 338/2022 Z. z., zákona č. 408/2022 Z. z., zákona č. 157/2025 Z. z., zákona č. 244/2026 Z. z. a zákona č. 245/2026 Z. z. sa mení a dopĺňa takto:

1. V § 31 ods. 2 sa slová „by mohlo dôjsť“ nahrádzajú slovom „dôjde“ a vypúšťajú sa slová „(ďalej len „kolízny opatrovník“)“.

2. V § 31 ods. 3 sa slová „Kolízneho opatrovníka“ nahrádzajú slovom „Opatrovníka“.

3. V celom texte § 31 ods. 4 sa vypúšťa slovo „kolízneho“.

4. V § 96 ods. 1 sa vypúšťa slovo „kolíznym“. 

Čl. VI

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z., zákona č. 180/2011 Z. z., zákona č. 185/2014 Z. z., zákona č. 219/2014 Z. z., zákona č. 310/2014 Z. z., zákona č. 131/2015 Z. z., zákona č. 175/2015 Z. z., zákona č. 378/2015 Z. z., zákona č. 91/2016 Z. z., zákona č. 125/2016 Z. z., zákona č. 351/2017 Z. z., zákona č. 61/2018 Z. z., zákona č. 177/2018 Z. z., zákona č. 231/2019 Z. z., zákona č. 89/2020 Z. z., zákona č. 331/2020 Z. z., zákona č. 310/2021 Z. z., zákona č. 418/2021 Z. z., zákona č. 199/2022 Z. z., zákona č. 345/2022 Z. z., zákona č. 376/2022 Z. z., zákona č. 50/2023 Z. z., zákona č. 192/2023 Z. z., zákona č. 40/2024 Z. z., zákona č. 176/2024 Z. z., zákona č. 376/2024 Z. z., zákona č. 141/2025 Z. z., zákona č. 157/2025 Z. z., zákona č. 242/2025 Z. z., zákona č. 323/2025 Z. z. a zákona č. 406/2025 Z. z. sa mení a dopĺňa takto:

1. Nadpis nad § 20 sa vypúšťa. 

2. § 20 znie:

„§ 20

(1) Orgán sociálnoprávnej ochrany detí a sociálnej kurately na žiadosť súdu 
a) zisťuje rodinné pomery, bytové pomery a sociálne pomery dieťaťa pre účely konania podľa osobitného predpisu,17) v ktorom súd zisťovanie pomerov žiada, 
b) poskytuje súdu informácie 
1. o opatreniach sociálnoprávnej ochrany detí a sociálnej kurately pre dieťa, jeho rodiča alebo osobu, ktorá sa osobne stará o dieťa, 
2. o možnosti odbornej pomoci dieťaťu, rodičovi alebo osobe, ktorá sa osobne stará o dieťa, ponúkanej orgánom sociálnoprávnej ochrany detí a sociálnej kurately alebo iným subjektom,
3. podľa § 44 ods. 8 pre účely konania o zverení maloletého do predosvojiteľskej starostlivosti, ak je dieťaťu sprostredkované medzištátne osvojenie. 
c) poskytuje účastníkovi konania vo veciach úpravy výkonu rodičovských práv a povinností k maloletému dieťaťu17a) všeobecné informácie o možnostiach úpravy výkonu rodičovských práv a povinností a možnostiach odbornej pomoci.

(2) Orgán sociálnoprávnej ochrany detí a sociálnej kurately nie je oprávnený 
a) vykonávať zistenia podľa odseku 1 písm. a) na žiadosť účastníka konania, zákonného zástupcu účastníka konania, procesného opatrovníka dieťaťa, advokáta účastníka konania vrátane advokáta dieťaťa alebo subjektu, ktorý súd pribral do konania podľa osobitného predpisu;17) výkon oprávnení orgánu sociálnoprávnej ochrany detí a sociálnej kurately podľa § 93b nie je dotknutý,
b) poskytovať informácie o vykonávaných opatreniach sociálnoprávnej ochrany detí a sociálnej kurately podľa odseku 1 písm. b) prvého bodu osobám podľa písmena a); ak je účastníkom konania rodič dieťaťa, na poskytovanie informácií o vykonávaných  opatreniach sociálnoprávnej ochrany detí a sociálnej kurately sa vzťahuje § 96b ods. 4.

(3) Ak orgán sociálnoprávnej ochrany detí a sociálnej kurately podal návrh na začatie konania podľa osobitného predpisu,17) na účel uplatnenia jeho práv a plnenia povinností ako účastníka konania,  vykonáva úkony podľa odseku 1 písm. a).“. 

Poznámka pod čiarou k odkazu 17 znie:
„17) Civilný mimosporový poriadok.“

3. Za § 25 sa vkladá § 25a, ktorý znie:

„§ 25a

Ak orgán sociálnoprávnej ochrany detí a sociálnej kurately postupuje podľa § 20 ods. 1 písm. a),  písm. b) druhého bodu a písm. c), zisťuje názor dieťaťa podľa § 21 alebo vykonáva funkciu procesného opatrovníka podľa osobitného predpisu,17) a vykonávanie opatrení podľa tohto zákona nie je potrebné z iných dôvodov, orgán sociálnoprávnej ochrany detí a sociálnej kurately nevykoná 
a) zhodnotenie situácie dieťaťa a rodiny, 
b) posúdenie možností rodičov, ďalších príbuzných a iných blízkych osôb dieťaťa riešiť situáciu dieťaťa a rodiny na účely určenia miery ohrozenia dieťaťa a 
c) určenie miery ohrozenia dieťa.“.  

4. V § 44 ods. 8 úvodná veta znie: „Ak je dieťaťu sprostredkované medzištátne osvojenie, určený orgán sociálnoprávnej ochrany detí a sociálnej kurately, ktorý vedie dieťa v prehľade detí, ktorým treba sprostredkovať náhradnú rodinnú starostlivosť, poskytne orgánu sociálnoprávnej ochrany detí a sociálnej kurately, ktorý vykonáva pre dieťa opatrenia podľa tohto zákona, v ním určenej lehote informácie o priebehu sprostredkovania náhradnej rodinnej starostlivosti na území Slovenskej republiky, a to najmä o“.

5. V § 73 ods. 2 písm. b) druhom bode sa slová „kolízneho opatrovníka“ nahrádzajú slovami „procesného opatrovníka dieťaťa“.

6. V § 73 ods. 2 písm. b) treťom bode sa za slovo „opatrovníka“ vkladá slovo „dieťaťa“.

7. V § 96a ods. 3 a § 96b ods. 4 písm. c) sa slovo „kolízneho“ nahrádza slovom „procesného“.

8. V § 96b ods. 4 sa za písmeno d) vkladá nové písmeno e) ktoré znie:
„e) záznam ako podklad pre vyhotovenie informácie podľa § 20 ods. 1 písm. b) prvého bodu a tretieho bodu a táto informácia pred jej doručením súdu.“. 

Doterajšie písmeno e) sa označuje ako písmeno f).

Čl. VII

Zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona  č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení zákona č. 451/2008 Z. z., zákona č. 477/2008 Z. z., zákona č. 495/2009 Z. z., zákona č. 332/2011 Z. z., zákona č. 335/2012 Z. z., zákona č. 495/2013 Z. z., zákona č. 307/2014 Z. z., zákona č. 131/2015 Z. z., zákona č. 125/2016 Z. z., zákona č. 377/2016 Z. z., zákona č. 264/2017 Z. z., zákona č. 54/2019 Z. z., zákona č. 189/2023 Z. z., zákona č. 98/2025 Z. z. a zákona č. 69/2026 Z. z. sa mení a dopĺňa takto:

1. V § 3 sa za odsek 3 vkladajú nové odseky 4 a 5, ktoré znejú:
„(4) Centrum vykonáva funkciu procesného opatrovníka ustanoveného podľa § 117 Civilného mimosporového poriadku. Výkon funkcie procesného opatrovníka podľa predchádzajúcej vety nie je konaním o nároku na poskytnutie právnej pomoci a poskytovaním právnej pomoci podľa tohto zákona.

(5) Centrum sa ďalej môže podieľať na zvyšovaní právneho povedomia verejnosti najmä v oblasti finančnej gramotnosti, prevencie proti zanedbávaniu povinnej školskej dochádzky a ochrany seniorov pred podvodmi a zneužívaním.“. 

Doterajší odsek 4 sa označuje ako odsek 6.

2. V § 9 ods. 4 sa suma „6 eur“ nahrádza sumou „10 eur“.

Čl. VIII

Tento zákon nadobúda účinnosť 1. júla 2027.

